3a9861d64ec1ac94ac4ed060985a4492
Τι γίνεται όταν ξαφνικά δεν ανοίγει η τηλεόραση;
------------------------------------------------


douleutaras.gr
2021.04

Η τηλεόραση είναι μια ηλεκτρική συσκευή με περίοπτη θέση σε κάθε σπίτι. Σε όποιο δωμάτιο και αν βρίσκεται γίνεται το επίκεντρο, ενώ είναι παρούσα σε αρκετές στιγμές της καθημερινότητά μας.


Όσο και αν εξελίσσεται η τεχνολογία όσο καλή ποιότητα και αν έχει μια συσκευή είναι δεδομένο ότι κάποια στιγμή θα παρουσιάσει κάποια πρόβλημα που χρειάζεται επισκευή. Η πάροδος του χρόνου, αλλά και η μεγάλη χρήση που έχουν οικιακές συσκευές όπως η τηλεόραση, είναι οι πιο κυριότεροι λόγοι που συμβαίνει αυτό.


Η πιο συνηθισμένη βλάβη για την οποία καλούνται οι έμπειροι τεχνικοί μας είναι όταν δεν ανοίγει η τηλεόραση. Αν και με μια πρώτη ματιά φαίνεται ένα αρκετά ανησυχητικό σημάδι, ίσως τα πράγματα να είναι πολύ πιο απλά.


Πριν λοιπόν απευθυνθείς σε κάποιον επαγγελματία επειδή δεν ανοίγει η τηλεόραση, υπάρχουν κάποια απλά πράγματα που μπορείς να δοκιμάσεις.


**Βεβαιώσου ότι είναι στην πρίζα.**


Όσο απλό και αν σου ακούγεται είναι αρκετά σύνηθες να μην υπάρχει κανένα πρόβλημα με τη συσκευή και απλά να έχει κουνηθεί το καλώδιο που τη συνδέει στην πρίζα. Πριν, λοιπόν, αρχίσεις να πανικοβάλλεσαι, σιγουρέψου ότι η τηλεόραση σου τροφοδοτείται με ρεύμα.


**Έλεγξε ότι λειτουργεί η πρίζα.**


Αν η τηλεόρασή σου είναι συνδεδεμένη αλλά παρά όλα αυτά δεν ανάβει, πρέπει να ελέγξεις το ενδεχόμενο να φταίει η πρίζα. Ιδανικά θα έπρεπε να δοκιμάσεις να συνδέσεις την τηλεόραση σε κάποια άλλη πρίζα, θα ήταν όμως αρκετά δύσκολο να την μεταφέρεις. Έτσι, για να παρακάμψεις αυτό το πρόβλημα, μπορείς να χρησιμοποιήσεις μια άλλη μικροσυσκευή όπως είναι το πιστολάκι μαλλιών για να δεις μήπως υπάρχει πρόβλημα με την πρίζα σου.


**Προσπάθησε να την ανοίξεις από το κεντρικό κουμπί.**


Αν η τηλεόραση σου παίρνει κανονικά ρεύμα και δεν ανοίγει ίσως φταίει το τηλεκοντρόλ. Είναι πιθανό να έχει αυτό κάποια βλάβη ή να θέλει απλά μπαταρίες. Δοκίμασε να την ανοίξεις από το κουμπί που βρίσκεται πάνω της, για να διαπιστώσεις που τελικά βρίσκεται το πρόβλημα.


Αν δοκίμασες όλα τα παραπάνω και η τηλεόραση δεν ανοίγει ακόμα, ήρθε η ώρα να ζητήσεις επαγγελματική βοήθεια. Είναι καλύτερο να εμπιστευτείς κάποιον με τις απαραίτητες τεχνικές γνώσεις, καθώς αν συνεχίσεις τις προσπάθειες μόνος σου είναι πολύ πιθανό να κάνεις μεγαλύτερη ζημιά.


